Ideálnu veľkosť nie je možné určiť, no ak vychádzame z predajnosti, obľúbené sú kapacity od 2,5 až do 3,5 litra. Ak využívate filtračnú kanvicu denne, vodu pijete, používate na prípravu čaju či kávy, potom je určite výhodnejšie, ak má kanvica väčší objem, aby ste nemuseli vodu dolievať po naliatí dvoch pohárov. Pri väčšej filtračnej kanvici je potrebné rátať s trocha dlhším časom filtrovania. Pri výbere však vždy berte do úvahy, že celkový objem neznamená to isté, čo objem prefiltrovanej vody.\r